10137002 | Jaarboeke 2016 | Universiteit van Pretoria
Program: BRad Diagnostiek
10137002 Fakulteit Gesondheidswetenskappe
Duur van studie: 3 jaar Totale krediete: 431
Elke student in Radiografie moet onmiddellik na toelating tot die eerste studiejaar, by die Registrateur van die Raad vir Gesondheidsberoepe van Suid-Afrika aansoek doen om as 'n student in Radiografie te registreer. Die program strek oor drie jaar voltydse studie, waartydens 'n student-radiograaf aan 'n instansie wat deur die Departement goedgekeur is, verbonde moet wees.
Daar moet voldoen word aan die praktiese ure soos voorgeskryf deur die Raad vir Gesondheidsberoepe van Suid-Afrika en bepaal word deur die Departement Radiografie.
Subminimum: 'n Subminimum van 40% word in sowel die skriftelike as die praktiese/kliniese gedeeltes van Radiografie op 100-, 200- en 300-vlak in die eksamen vereis.
Die graad word met lof toegeken aan 'n student wat 'n gemiddelde van minstens 75% in die finalejaarmodules behaal het.